**כריסטוף גיא דניס למברט** (באנגלית: **Christophe Lambert**; נולד ב-29 במרץ 1957) הוא שחקן, סופר ומפיק צרפתי-אמריקאי ממוצא יהודי.

ביוגרפיה
--------

למברט נולד ב־29 במרץ 1957 בגרייט נק, ניו יורק, ליולנדה אגנס הנרייט (לבית קריטאט דה פרוזיס; 1928) וז'ורז' למברט-למונד (1910–2003), דיפלומט צרפתי ששירת באו"ם באותה תקופה. אביו היה יהודי צרפתי. למברט גדל בז'נבה בילדותו ועבר לפריז בנעוריו.

קריירה
------

למברט החל את הקריירה שלו במשחק בתפקידי משנה במספר סרטים צרפתיים: Ciao, les mecs (1979), Le bar du téléphone (1980), Asphalte (1981), Une sale affaire (1981), Putain d'histoire d'amour (1981), דוצ'קה (1981), אלימות ליגית (1982) ופרק אחד של סינמה 16 (1982).

בערך באותה תקופה, הבמאי יו האדסון בדיוק סיים את הפקת סרטו עטור פרסי האוסקר "מרכבות האש" (1981), וחברת האחים וורנר ביקשו לשכור אותו לביים סרט נוסף. לאחר שהסתכל על כל התסריטים הזמינים שלהם, בחר לעשות עיבוד קולנועי לדמותו האיקונית של הסופר אדגר רייס בורוז "טרזן". למברט קיבל את התפקיד בין היתר בגלל קוצר הראייה שלו, מפני שכשהוריד את המשקפיים, נראה שהוא תמיד מסתכל למרחקים.

הסרט "גרייסטוק: האגדה של טרזן מלך הקופים" יצאה לאקרנים בשנת 1984, וזכה לשבחי הביקורת הן ללמברט והן לבמאי. הסרט היה מועמד לשלושה פרסי אוסקר וזכה בפרס באפט"א לקולנוע, כמו גם בפרס סזאר בין מועמדויות אחרות. לאחר מכן למברט קיבל את פרס סזאר לשחקן הטוב ביותר עבור הופעתו בסרטו של לוק בסון "רכבת תחתית".

תפקידו הידוע ביותר הוא של קונור מקלאוד בסרט הרפתקאות-פנטזיה מ-1986, "איש הנצח", ובסדרת סרטי ההמשך בסדרת "איש הנצח" שהופקו תחת זיכיון זה:

* איש הנצח 2: הזירוז (Highlander II: The Quickening) (1991) - בישראל הופץ הסרט תחת השם "גיבורים מעולם אחר".
* איש הנצח 3: המכשף (Highlander III: The Sorcerer) (1994)
* איש הנצח: סוף המשחק (Highlander 4: The End Game) (2000)
* איש הנצח: המקור (Highlander: The Source) (2007)

בשנת 1987 שיחק בתפקיד הראשי בסרט "הסיציליאני", של הבמאי מייקל צ'ימינו. הסרט היה מבוסס על הספר של מריו פוזו באותו שם. בסרט כיכב בתפקיד סלבטורה ג'וליאנו, שודד אגוצנטרי שנלחם בכנסייה הקתולית, במאפיה ובאצולת בעלי הקרקעות, תוך שהוא מוביל תנועה פופוליסטית לעצמאות סיציליה. האולפנים קיצצו את עריכת הסרט של הבמאי. באופן שהיה פחות מוצלח מהגרסה המקורית, והסרט קיבל קבלת פנים פושרת על ידי המבקרים והיה בקושי רווחי. אולם גרסת הבמאי זכתה לביקורות טובות יותר עם יציאתה לאקרנים בצרפת. 

בשנת 1995 שיחק את אל הרעם ראיידן, בעיבוד הקולנועי הראשון למשחק הווידאו מורטל קומבט.

בשנת 2014 שיחק בסרט הפשע הביוגרפי "שוד ושבר" של הבמאי טריסטן פטרסון, אודות סיפורו של אדי דודסון, שבמשך שנה בלבד שדד מעל ל-60 בנקים. 

בשנת 2015 שיחק בסדרת הטלוויזיה הצרפתית 10 אחוז.

בשנת 2016 השתתף בעיבוד טלוויזיוני רוסי של סיפור חייה של מאטה הארי.

בשנת 2017, שיחק בסרטו של קלוד ללוש "החיים שלנו". 

בנוסף למשחק, למברט הפיק שלושה סרטים, הידוע מביניהם הוא "Neuf mois" ("תשעה חודשים") משנת 1994, שלאחר מכן עובד לגרסה אמריקאית בכיכובו של יו גרנט.

חיים אישיים
-----------

למברט התחתן עם השחקנית האמריקאית דיאן ליין באוקטובר 1988; השניים כיכבו ביחד סרט "מהלכי האבירים" בשנת 1992. הם התגרשו בשנת 1994. יש להם בת, אלינור יסמין. 

למברט נישא לג'מיס הפט ב-6 בפברואר 1999. משנת 2007 היה במערכת יחסים עם השחקנית הצרפתייה סופי מרסו, איתה הופיע ב La disparue de Deauville. הם נפרדו ב-2014. 

ללמברט יש קוצר ראייה חמור והוא אינו יכול לראות ללא משקפיו. הוא אינו יכול להרכיב עדשות מגע ולעיתים קרובות עליו לפעול כמעט עיוור, מה שהוביל לפציעות בעת ביצוע פעלולים משלו בסרטים.

קישורים חיצוניים
----------------

ויקישיתוף מדיה וקבצים בנושא **כריסטופר למברט** בוויקישיתוף
* 

* אתר האינטרנט הרשמי של כריסטופר למברט

* כריסטופר למברט, במסד הנתונים הקולנועיים IMDb (באנגלית)

* כריסטופר למברט, באתר AllMovie (באנגלית)

* כריסטופר למברט, באתר Rotten Tomatoes (באנגלית)

* כריסטופר למברט, באתר Metacritic (באנגלית)

* כריסטופר למברט, במסד הנתונים הקולנועיים KinoPoisk (ברוסית)

* כריסטופר למברט, באתר MusicBrainz (באנגלית)

הערות שוליים
------------

1. ↑  Yolande Agnès Henriette Lambert מתוך אתר Geni
2. ↑  Georges Lazare Maurice Lambert-Lamond מתוך אתר Geni
3. ↑  Annie Brown‏, Highlander icon Christopher Lambert looks back on Scottish cult classic 32 years on מתוך אתר Daily Record ‏17 בדצמבר 2018
4. ↑  אתר למנויים בלבד אורי קליין, בעצם טרזן לא מאוהב בג'יין אלא בצ'יטה, באתר הארץ, 26 ביולי 2014
5. ↑  27 מיליון דולר וטרזן, חדשות, 10 במאי 1984
6. ↑  אריה יאס, טרזן ירד מהעצים, מעריב, 21 בספטמבר 1984
7. ↑  רחל נאמן, טרזן במטרו, כותרת ראשית, 27 בנובמבר 1985  
ניר קיפניס, ‏התחתית של התחתית, באתר גלובס, 22 ביולי 2002
8. ↑  מאיר שניצר, סרט- נוטים אדום להיגיון, חדשות, 11 בנובמבר 1986
9. ↑  חגי לוי, סרטים חדשים - 'מי יתקן את החור שבאוזון', חדשות, 27 ביוני 1991
10. ↑  מאיר שניצר, אויבדרצ׳י ישו, חדשות, 29 במרץ 1988
11. ↑  אתר למנויים בלבד מאשה צור-גלוזמן, "10 אחוז": דברים שהוליווד לא מרשה לעצמה להגיד, באתר הארץ, 20 בנובמבר 2017
12. ↑  איתי שטרן, יחזקאל לזרוב יככב לצד ז'ראר דפרדייה בסדרה רוסית על מאטה הארי, באתר הארץ, 4 ביולי 2016
13. ↑  אתר למנויים בלבד אורי קליין ונתנאל שלומוביץ, הסרטים המומלצים של הקיץ, באתר הארץ, 2 ביוני 2018
14. ↑  היה בעיתון - התאהבו בתפקיד, חדשות, 27 בדצמבר 1992
15. ↑  פבלו אוטין, ‏סופי מרסו - אורחת פסטיבל הקולנוע בחיפה, באתר גלובס, 23 באוגוסט 2007

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987010039662105171
* BIBSYS: 97032564
* BNE: XX1153886
* BnF: cb12047285q (data)
* GND: 124023762
* ISNI: 0000 0001 1773 181X
* LCCN: no95060494
* MusicBrainz: 90398121-2fd3-4055-9a9a-2564d4342dda
* NKC: xx0072716
* NLK: KAC201007903
* NLP: A1610903X
* NTA: 073745030
* SNAC: w61v5mp2
* SUDOC: 028688457
* VIAF: 85774090
* WorldCat: lccn-no95060494

 |